**Protokol za preprečevanje nalezljivih bolezni**

**OŠ Milana Majcna Šentjanž**

**Predvideni ukrepi za preprečevanje širjenja okužbe s SARS-CoV-2 v OŠ**

Za preprečevanje prenosa okužbe s SARS-CoV-2 se je priporočljivo držati smernic NIJZ-ja. Z osnovnim pedagoškim vodilom, da se v šoli ohranjajo oddelki učencev v celoti, to sicer ni združljivo, saj nam to ne dopuščajo tako kadrovski kot prostorski pogoji. Smo pa pripravili ukrepe, da čim bolj zmanjšamo prenos okužbe.

1. V šolo lahko vstopajo le zdrave osebe: učenci, zaposleni oziroma obiskovalci. Starši lahko vstopajo v šolo po predhodnem dogovoru z vodstvom šole oz. učiteljem. Pred vstopom v šolo starši in zunanji obiskovalci pozvonijo pri glavnem vhodu ter se javijo v tajništvo, kjer se vodi evidenca. Izpolnjevati morajo tudi pogoj PCT, uporabljati zaščitno masko in si ob vstopu v šolo razkužiti roke. Za starše in druge osebe, ki samo pripeljejo ali odpeljejo otroke 1., 2. in 3. razreda OŠ, pogoj PCT ne velja.
2. Učenci v šolo vstopajo posamično, z upoštevanjem zadostne fizične distance (1,5–2 m). Učenci **1. in 2. triade v šolo vstopajo skozi glavni vhod**, **učenci 3. triade skozi vhod pri telovadnici.**
3. Vsem učencem, ki bodo v šolo prihajali peš, s kolesi ali osebnim prevozom staršev priporočamo, da pridejo v šolo le 5–10 minut pred pričetkom pouka, v kolikor pa imajo v šoli zajtrk pa ob 7.30. Na zunanjih šolskih površinah je potrebno vzdrževanje fizične distance.
4. Starše se zaprosi, da imajo **učenci s seboj** dodatne potrebščine: **plastični bidon ali plastenko z vodo za pitje** – da se zmanjša uporaba in možna kontaminacija umivalnika, **dodatna oblačila**, ki jih oblečejo v času intenzivnega zračenja učilnice.
5. **Pred vstopom v šolo si vsi učenci nadenejo maske**, se pri svoji garderobi preobujejo, se ne zadržujejo v njej, temveč takoj vstopijo v matično učilnico oddelka. Pri vratih učilnice si razkužijo roke. Pred začetkom pouka jih sprejema in usmerja dežurni učitelj.

**Za učence od 1. do vključno 5. razreda** maska ni obvezna, ko so v matičnem oddelku in pri uri športa v telovadnici. Učenci nosijo maske izven matičnega razreda, v skupnih prostorih (sanitarije, hodniki …) izven učilnice in pri izvajanju pouka v heterogenih skupinah.

**Za vse učence od 6. razreda dalje oziroma od dopolnjenega 12. leta dalje** je maska ves čas obvezna, razen pri pouku športa.

1. **Varstvo vozačev** pred in po pouku poteka:
   * Za učence od 1. do 6. razreda v svojih matičnih učilnicah.
   * Za učence 7. razreda v učilnici TJA.
   * Za učence 8. razreda v učilnici SLJ.
   * Za učence 9. razreda v učilnici BIO.
2. V šoli je potrebno dosledno izvajanje vseh splošnih higienskih ukrepov. Pred vhodom v šolo in v vsaki učilnici so nameščena razkužila. Na več vidnih mestih v šoli so razobešene infografike, ki nas opozarjajo na upoštevanje vseh higienskih ukrepov.
3. Pouk se za učence posameznega oddelka izvaja v matični učilnici, brez prehajanja iz razreda v razred, razen pri GUM, LUM, TEH, športu in izbirnih predmetih. Kadar se pouk izvaja **v specialnih učilnicah**, se le te pred prihodom nove skupine učencev očisti in razkuži.
4. Po šoli se gibamo kot v prometu – desna stran. V času odmorov in prostih ur učenci ostajajo v učilnicah in se ne zadržujejo na hodnikih.
5. Šola sproti obvešča starše in učence, da lahko v šolo vstopajo le zdravi učenci, obvešča jih tudi o drugih aktualnih informacijah.
6. Strokovni delavci vodijo seznam (eAsistent) prisotnih pri obveznem in razširjenem programu.
7. Če strokovni delavec šole v času pouka ugotovi, da se učenec ne počuti dobro, oziroma pri učencu prepozna simptome in znake korona virusa ali neke druge bolezni, učenca odpelje v poseben prostor – **izolirno sobo – šolska avla** in o tem obvesti starše oziroma skrbnike, ki učenca prevzamejo. Po odhodu se prostor razkuži.
8. Ravnatelj šole o potrjenem primeru COVID 19 in o morebitnem delnem zaprtju šole seznani Ministrstvo za izobraževanje znanost in šport preko telefona 01 400 52 69 ali 030 483 010 in ravna v skladu s priporočili in navodili Območne enote Nacionalnega inštituta za javno zdravje Celje tel. 03 42 51 200.
9. Če je izražen sum na COVID–19 s strani staršev ali sum bolezni zaposlenih pri sebi ali ožjih družinskih članih, se ravnatelj posvetuje pri epidemiologu z območne enote NIJZ. Potrjeno bolezen javi na MIZŠ.
10. **Za zaščito pred okužbo** je potrebno:

* redno in temeljito umivanje rok z milom in vodo
* upoštevanje higiene kašlja
* zračenje večkrat dnevno
* vsi prostori in površine se redno, dnevno čistijo in razkužujejo
* učenci posameznih oddelkov se med odmori zadržujejo v učilnicah
* na hodnikih se gibajo po cestnem pravilu
* za razkuževanje garderobnih prostorov pri telovadnici šole ob menjavi skupin poskrbi športni pedagog
* po uporabi pripomočkov/orodij učitelj le te razkuži oziroma jih za teden dni pusti v karanteni (jih ne uporablja)
* pred in po uporabi didaktičnih pripomočkov si morajo učenci nujno umiti roke oziroma se pripomočke odda v karanteno za 7 dni
* uporaba sanitarij je dovoljena med poukom.

1. Učitelj pospremi učence v garderobo ali na kosilo.
2. Pouk poteka po urniku, v matičnih učilnicah ali na prostem.
3. **Pouk športa** poteka v telovadnici. Do 3. razreda se učenci preoblačijo v razredu. Garderoba v telovadnici se po vsaki uporabi očisti in razkuži. Če vreme dopušča, se pouk športa izvede zunaj. Športne rekvizite, ki se jih uporabi, učitelj razkuži oziroma jih ne uporablja en teden.
4. **Pri pouku obveznih izbirnih predmetov, neobveznih izbirnih predmetov in v oddelkih podaljšanega bivanja 1. in 3. razreda ter 4. in 5. razreda** se učenci med seboj mešajo. Učenci v heterogenih skupinah ves čas nosijo maske. Sedežni red je stalen, upošteva se medsebojna distanca med učenci.
5. **V podaljšanem bivanju in varstvu vozačev** so učenci razdeljeni v skupine, kjer skušamo ohranjati socialno distanco. Zagotovljen je stalen prostor in učitelj.
6. **Zajtrk** jeza učence **1. razreda** organiziran **v učilnici ,** za učence **2.–9. razreda** pa **v jedilnici.**

**Malica**je organizirana v matični učilnici, hrano razdeli učitelj ali dežurni učenec (7.–9. razreda), ki si pred razdeljevanjem temeljito umije roke. Pred hranjenjem si svojo mizo učenci obrišejo s papirnato brisačko za enkratno uporabo in razkužilom (70 % do 80 % etanol) ter naredijo pogrinjek z brisačko za enkratno uporabo. Pred nadaljevanjem pouka postopek ponovijo. Pred in po končanem hranjenju si umijejo roke z vodo in milom.

1. **Kosilo** poteka v jedilnici po vnaprej določenem razporedu:

11.20: 1. a in 3. a (21 učencev)

11.40: 2. a (21 učencev)

12.00: 5. r

12.10: 7. in 8. r

12.20: 9. r

12.30 4. a (15 učencev) in 6. a (9 učencev)

1. **V šolski knjižnici** je lahko največ 16 učencev, če se izvaja VIZ program, sicer 5 izposojevalcev na varnostni razdalji.
2. Učenci si šolskih potrebščin, pripomočkov in drugih predmetov med seboj ne izmenjujejo in ne izposojajo.
3. Učenci, ki niso vključeni v OPB in varstvo vozačev, po zaključku pouka odidejo domov, se ne zadržujejo v šolskih prostorih ali zunanjih površinah šole. Iz šole izstopajo posamično, pri tem stalno ohranjajo vsaj 1,5 oz. 2 metrsko medosebno razdaljo.
4. **Individualna in skupinska pomoč/dodatna strokovna pomoč** se izvaja ob upoštevanju vseh higienskih ukrepov za preprečevanje širjenja virusa SARS-CoV-2 (samo učenci istega razreda, odrasla oseba na zadostni razdalji oz z masko).
5. **Govorilne ure in roditeljski sestanki** potekajo na daljavo oziroma po telefonu ali preko videokonferenc. Izjemoma se lahko izvede prvi roditeljski sestanek s prisotnostjo enega starša v prostorih šole ter individualne govorilne ure z učiteljem ob predhodni najavi in doslednem upoštevanju vseh higienskih ukrepov in **ob upoštevanju pogojev PCT** (za strokovne delavce šole in starše).
6. **Sestanki zaposlenih** bodo potekali v živo, pri tem smo vsi dolžni upoštevati priporočila glede medosebne razdalje, uporabe maske in ostalih navodil NIJZ. Ob poslabšanju razmer in povečanega števila okužb bodo potekali na daljavo oziroma po telefonu ali preko videokonferenc.

**UKREPI**

|  |  |
| --- | --- |
| Seznanitev z ukrepi (infografike, obvestila, predavanja itd.) | Starši, zaposleni, učenci |
| Samo zdrave osebe | + |
| Upoštevanje zdravstvenih omejitev pri zaposlenih in učencih | + |
| Umivanje/razkuževanje rok | + |
| Higiena kihanja in kašlja | + |
| Ne dotikajmo se obraza (oči, nosu in ust) z nečistimi/neumitimi rokami | + |
| Zadostna medosebna razdalja vsaj 1,5 do 2 metra v mirovanju, pri gibanju večja | + |
| Uporaba mask (zaposleni, učenci) | + V skladu z veljavnimi priporočili NIJZ-a |
| Čiščenje in razkuževanje površin | + |
| Zračenje prostorov | + |
| Mešanje skupin (šport, IP, OPB) | dezinfekcija |
| Urnik uporabe prostorov (časovni zamik: učilnice, uporaba jedilnica) | URNIK, dezinfekcija |
| Določene poti gibanja (koridor) | + |
| Sestanki na daljavo (roditeljski sestanki, govorilne ure) | + |
| Poseben režim pri predmetu šport (garderobe) | Dezinfekcija |
| Poseben režim pri igrah na zunanjem igrišču | + |
| Spodbujanje pouka na prostem | + |
| Poseben režim v jedilnici | Dezinfekcija |
| Vodenje evidence prisotnosti, tudi za zunanje obiskovalce | Tajništvo |
| Določen prostor, kamor se lahko umakne obolelega | Prostor pri jedilnici |

**Protokol prihoda in odhoda otrok v vrtec**

1. Starši otroke oddajo in sprejmejo pri vhodu v vrtec. Pred vstopom v vetrolov si razkužijo roke in pozvonijo na zvonec, ki je določen za skupino Sonček oziroma za skupino Račke.
2. Starši naj pri vratih vzdržujejo potrebno razdaljo do vzgojiteljice in drugih staršev.
3. Vzgojiteljica otroka sprejme in pospremi v garderobo. Otrok se preobuje in si pod nadzorom vzgojiteljice umije roke s tekočo vodo in milom. Nato odideta v skupino. Odhod domov poteka v obratnem vrstnem redu.
4. Po končanem prihodu vseh otrok, ena od strokovnih delavk pobriše garderobo in razkuži vse kljuke, držala in stikala.
5. Za starše in druge osebe, ki otroke pripeljejo in odpeljejo iz vrtca ne velja pogoj PCT. Za vse druge prihode staršev v vrtec (roditeljski sestanki, pogovorne urice) pa zanje velja pogoj PCT.
6. V vrtec je prepovedano prinašanje igrač od doma. V primeru, da imajo otroci od 0 -3 let »ninico« jo morajo imeti samo v vrtcu in je ne prenašajo domov.
7. Uvajanje novosprejetih otrok v vrtec

Strokovni delavki se s starši dogovorijo za čas prihoda v vrtec, v katerem delu dneva bodo z otrokom prisotni, koliko časa bodo v skupini ter katere dni bodo prisotni. Prihajanje staršev v vrtec je načrtovano. Prisotnost staršev je možna pod pogojem, da so starši in otroci zdravi, brez enega ali več naštetih znakov in simptomov (povišana telesna temperatura, zamašen nos/nahod, kihanje, kašljanje, bolečine v žrelu, težko dihanje, glavobol, bolečine v mišicah, driska, slabost/bruhanje, spremembe zaznavanja vonja in/ali okusa, neobičajna utrujenost, vnetje očesnih veznic, tako v blagi kot v težji obliki) oz. brez rizičnega stika z okuženim s SARS-CoV-2. O prisotnosti staršev naj bo zagotovljena evidenca.

1. Otroci v vrtcu ne nosijo mask.

**POMEMBNO: V PRIMERU, da ima vaš otrok naslednje bolezenske simptome: povišano telesno temperaturo, kašelj, glavobol, slabo počutje, boleče žrelo, nahod, težko dihanje (občutek pomankanja zraka), ima drisko ali kaže kakšne druge bolezenske znake, mora ostati doma. O obolenju obvestite strokovnega delavca vašega otroka.**

Šentjanž, 30. 8. 2021

Ravnateljica Nataša Kreže, prof.